b"\n_START_ARTICLE_\nLiep\xc4\x81ja S\xc3\xb8\n_START_PARAGRAPH_\nLiep\xc4\x81ja S\xc3\xb8 (lettisk: Liep\xc4\x81jas ezers) er den femtest\xc3\xb8rste s\xc3\xb8 i Letland, beliggende p\xc3\xa5 gr\xc3\xa6nsen af byen Liep\xc4\x81ja og Grobi\xc5\x86as og N\xc4\xabcas novads  i det vestlige Letland. S\xc3\xb8ens samlede areal er p\xc3\xa5 37,15 kvadratkilometer, kystlinjen er p\xc3\xa5 44 kilometer, s\xc3\xb8ens l\xc3\xa6ngde er 16,20 kilometer og den gennemsnitlige dybde er to meter._NEWLINE_Liep\xc4\x81ja S\xc3\xb8 er en lavvandet eutrofieret kystn\xc3\xa6r s\xc3\xb8 med store omr\xc3\xa5der af frodig vegetation, omgivet af s\xc3\xa6sonm\xc3\xa6ssigt oversv\xc3\xb8mmede enge og agerjord. Marskomr\xc3\xa5der og d\xc3\xa6mninger omringer det meste af v\xc3\xa5domr\xc3\xa5derne. Siden 2004 har s\xc3\xb8en v\xc3\xa6ret optaget p\xc3\xa5 EU's liste over beskyttede omr\xc3\xa5der \xe2\x80\x93 Natura 2000. I 2008 udvikledes en naturbeskyttelsesplan for Liep\xc4\x81ja S\xc3\xb8 af selskabet Grontmij Carl Bro."